Селим джамия
Селим джамия или Селимийе джамия () е мюсюлмански храм в Одрин, построен в периода 1568 – 1574 от османския архитект Синан в чест на султан Селим II. Счита се за най-високото архитектурно постижение на Синан. Селим джамия, както и Сюлейман джамия (Сюлеймание джамия) в Истанбул спадат към така наречените „султански джамии“. И двата храма са построени във византийския стил на Света София. Въпреки това Селим джамия се отличава доста от основния план на Света София и предлага нови архитектурни решения, създадени от Синан. Към джамията има няколко музея с археологически, исторически и етнографски експонати.

Селим джамия символизира османския разцвет и се предшества от издигането на одринския дворец непосредствено преди превземането на Константинопол (1453).

Външни препратки 
 Снимки на Селим джамия
 Още за Селим джамия 
 снимки в webshots.com 
 „Българската древност“ – фотоалбуми и статии за джамията „Селимие“

Обекти на световното наследство в Турция
Джамии в Турция
Култура в Одрин
Сгради и съоръжения в Одрин